प्राप्त जानकारी के अनुसार 38 वर्षीय कपिल गोयल पेशे से डॉक्टर है और अपने परिवार के साथ अवंतिका इलाके में रहते हैं। कपिल रोहिणी सैक्टर 5 में अपनी क्लीनिक चलाते हैं व उनकी पत्नी 35 वर्षीय प्रियंका एक निजी कम्पनी में नौकरी करती है। शुक्रवार शाम करीब 7:30 के करीब प्रियंका अपने आफिस से आई और रोहिणी सैक्टर 6 की मार्केट से सब्जी खरीदने जाने लगी तभी इसी दौरान एक पैदल युवक ने उनकी चैन झपट ली। सरेआम शाम के वक्त भीड़ भाड़ वाले इलाके में मेन सड़क पर जहाँ बाजार तक लगा हुआ ऐसी वारदात ने जहां राजधानी में कानून व्यवस्था पर सवालिया निशान खड़े कर दिए हैं वही दूसरी तरफ ऐसी घटनाओ में तमाशबीन बनने वाले लोगो के साहस और बड़ी बड़ी बातें करने वाले समाज के लोगो को भी कटघरे में लाकर खड़ा कर दिया है। जो मोके पर होते हुए भी ज़रा सी हिम्मत नही दिखाते लेकिन वारदात होने के बाद पुलिस के और कानून व्यवस्था को जमकर कोसते है।